ai4bharat/Pralekha huggingface dataset:
पर्यावरण, वन एवं जलवायु परिवर्तन मंत्रालय
केंद्रीय पर्यावरण, वन और जलवायु परिवर्तन मंत्री श्री भूपेंद्र यादव ने सीओपी-27 के समापन सत्र को संबोधित किया
यूएनएफसीसीसी की पार्टियों के सम्मेलन  के 27वें सत्र का समापन आज शर्म अल-शेख में आयोजित किया गया। यह सम्मेलन विश्व के सामूहिक जलवायु लक्ष्यों को हासिल करने की दिशा में कार्रवाई करने के लिए एक मंच पर आए देशों के साथ पिछली सफलताओं का उल्लेख करने और भविष्य की महत्वाकांक्षा का मार्ग प्रशस्त करने के दृष्टिकोण से आयोजित किया गया था। भारतीय शिष्ट प्रतिनिधिमंडल के नेता और केंद्रीय पर्यावरण, वन और जलवायु परिवर्तन मंत्री श्री भूपेंद्र यादव ने अपना संबोधन दिया।
श्रीमान राष्ट्रपति जी,
आप एक ऐतिहासिक सीओपी की अध्यक्षता कर रहे हैं जिसमें हानि और क्षति निधि की व्यवस्था सहित हानि और क्षति निधि व्यवस्था सुनिश्चित करने के लिए समझौता किया गया है। दुनिया ने इसके लिए बहुत लंबे समय तक प्रतीक्षा की है। इस बारे में आम सहमति बनाने के लिए आपने जो अथक प्रयास किए हैं उसके लिए हम आपको बधाई देते हैं।
हम सुरक्षा निर्णय में जलवायु परिवर्तन से निपटने के अपने प्रयासों में सतत जीवन शैलियों और खपत और उत्पादन के टिकाऊ पैटर्न की व्यवस्था को शामिल करने का भी स्वागत करते हैं।
हम इस बारे में ध्यान दें कि हम कृषि और खाद्य सुरक्षा में जलवायु कार्रवाई के बारे में चार वर्ष काम करने का कार्यक्रम स्थापित कर रहे हैं।
कृषि लाखों छोटे किसानों की आजीविका का मुख्य आधार है जो जलवायु परिवर्तन से बुरी तरह से प्रभावित होगी। इसलिए हमें उन पर शमन जिम्मेदारियों का बोझ नहीं डालना चाहिए।
वास्तव में भारत ने अपनी कृषि में बदलाव को अपने राष्ट्रीय स्तर पर निर्धारित योगदान  से बाहर रखा है।
हम सिर्फ बदलाव पर काम करने का कार्यक्रम भी स्थापित कर रहे हैं।
अधिकांश विकासशील देशों के लिए केवल बदलाव की तुलना डीकार्बोनाइजेशन से नहीं, बल्कि निम्न-कार्बन विकास से की जा सकती है।
विकासशील देशों को अपनी पसंद के ऊर्जा मिश्रण और एसडीजी को प्राप्त करने में स्वतंत्रता दिए जाने की आवश्यकता है।
इसलिए विकसित देशों का जलवायु कार्रवाई में नेतृत्व प्रदान करना वैश्विक न्यायोचित परिवर्तन का एक बहुत ही महत्वपूर्ण पहलू है।
धन्यवाद श्रीमान राष्ट्रपति जी।
श्री भूपेंद्र यादव सीओपी 27 के समापन सत्र में बोलते हुए
प्रधानमंत्री कार्यालय
फ्रांसीसी राष्ट्रपति के कूटनीतिक सलाहकार इमैनुएल बोन्ने ने प्रधानमंत्री के मुलाकात की
फ्रांस के राष्ट्रपति माननीय इमैनुएल मैक्रों के कूटनीतिक सलाहकार श्री इमैनुएल बोन्ने ने प्रधानमंत्री श्री नरेन्द्र मोदी से मुलाकात की।
प्रधानमंत्री ने दोनों देशों के बीच आतंकवाद से मुकाबला, साइबर सुरक्षा, रक्षा एवं रणनीतिक सहयोग इत्यादि क्षेत्रों में भारत-फ्रांस की रणनीतिक साझेदारी में अब तक हुई प्रगति पर संतोष व्यक्त किया।
श्री बोन्ने ने प्रधानमंत्री को सामुद्रिक और बहुस्तरीय सहयोग समेत विभिन्न क्षेत्रीय और वैश्विक मुद्दों पर भारत और फ्रांस के बीच सहयोग के बारे में भी जानकारी दी।
प्रधानमंत्री ने राष्ट्रपति मैक्रों के साथ हाल के दिनों में हुई मित्रता पूर्ण बातचीत का स्मरण करते हुए उनके अच्छे स्वास्थ्य के लिए अपनी शुभकामनाएं दी। उन्होंने राष्ट्रपति मैक्रों के लिए परिस्थितियां अनुकूल होने के उपरांत यथाशीघ्र भारत आने का निमंत्रण भी दिया।
श्री एमैनुएल बोन्ने भारत-फ्रांस रणनीतिक संवाद में भाग लेने के लिए भारत दौरे पर हैं। दोनों देशों के बीच रणनीतिक संवाद 7 जनवरी, 2021 को आयोजित किया गया था।
प्रधानमंत्री कार्यालय
रूसी विदेश मंत्री श्री सर्जेई लेवरोव ने प्रधानमंत्री श्री नरेन्द्र मोदी से मुलाकात की
रूस के विदेश मंत्री श्री सर्जेई लेवरोव ने आज प्रधानमंत्री श्री नरेन्द्र मोदी से मुलाकात की। श्री लेवरोव रायसीना डायलॉग में भाग लेने के लिए भारत की यात्रा पर आए हैं।
विदेश मंत्री लेवरोव ने प्रधानमंत्री को रूस के राष्ट्रपति श्री व्लादिमीर पुतिन की ओर से शुभकामनाएं दी। प्रधानमंत्री ने नववर्ष पर रूस की जनता की शांति और समृद्धि की कामना करते हुए उन्हें शुभकामनाएं दी।
प्रधानमंत्री ने 13 जनवरी, 2020 को टेलीफोन पर राष्ट्रपति पुतिन के साथ हुई विस्तृत बातचीत और पिछले वर्ष में दोनों देशों के बीच विशेष और विशेषाधिकार वाली रणनीतिक साझेदारी में हुई प्रगति का जिक्र किया।
विदेश मंत्री ने कहा कि राष्ट्रपति पुतिन विजय दिवस के 75वें वार्षिक समारोह में भाग लेने के लिए मई 2020 में प्रधानमंत्री श्री मोदी की रूस यात्रा और ब्रिक्स तथा एससीओ शिखर सम्मेलनों के लिए जुलाई 2020 में होने वाली यात्रा का इंतजार कर रहे हैं। प्रधानमंत्री ने राष्ट्रपति पुतिन के साथ मिलने के लिए इस वर्ष मिलने वाले अनेक अवसरों का स्वागत किया और कहा कि वह भी इस वर्ष के अंत में वार्षिक द्विपक्षीय शिखर सम्मेलन के लिए भारत में राष्ट्रपति पुतिन की मेजबानी का बेसब्री से इंतजार कर रहे है।
प्रधानमंत्री ने कहा कि दोनों देशों के बीच 2019 में अनेक महत्वपूर्ण फैसले किए गए और उनके नतीजे सामने आए। उन्होंने सुझाव दिया कि वर्ष 2020, जो भारत और रूसी संघ के बीच रणनीतिक साझेदारी की स्थापना का 20वां जयंती वर्ष है, उसे उन फैसलों के कार्यान्वयन का वर्ष होना चाहिए।
विदेश मंत्री लेवरोव ने प्रधानमंत्री को प्रमुख अंतर्राष्ट्रीय और क्षेत्रीय मुद्दों पर रूस की स्थिति की जानकारी दी।
विज्ञान एवं प्रौद्योगिकी मंत्रालय
कोविड-19 संक्रमण के प्रति अधिक संवेदनशील किडनी रोगी
डायलिसिस के मरीजों की देखरेख में उपयुक्त प्रोटोकॉल का पालन करने की जरूरत
ये सभी दिशा-निर्देश इंटरनेशनल सोसायटी ऑफ नेफ्रोलॉजी की वेबसाइट पर विस्तार से दिए गए हैं
तेजी से फैलते कोविड-19 संक्रमणने स्वास्थ्य प्रणालियों के लिए कईचुनौतियाँखड़ी कर दी हैं। लेकिन, किडनी रोगों से ग्रस्तडायलिसिस करा रहे मरीजों के लिए यह स्थिति अधिक जोखिमपूर्ण हो सकती है। एक नये अध्ययन में पता चला है कि किडनी रोगी कोविड-19 के प्रति अधिक संवेदनशील हो सकते हैं। शोधकर्ताओं का कहना है कि किडनी रोगियों में कोविड-19 के नैदानिक लक्षणों और संक्रामकता में अधिक विविधता देखने को मिल सकती है।
“कोविड-19 के संक्रमित होने के खतरे से ग्रस्त दूसरे व्यक्तियों की तुलना में किडनी रोगियों के लिए यह स्थिति अधिक चुनौतिपूर्ण है, क्योंकि जोखिम के बावजूद, उन्हें हर हफ्ते 2 से 3 बार डायलिसिस केंद्रों पर जाना पड़ता है। ऐसी स्थिति रोगियों के साथ-साथ उनकेपरिवार के सदस्यों, चिकित्सा कर्मचारियों और अन्य लोगों में संक्रमण के फैलने के लिए जिम्मेदार हो सकती है।”जॉर्ज हेल्थ इंस्टीट्यूट फॉर ग्लोबल हेल्थ-इंडिया के कार्यकारी निदेशकऔर इंटरनेशनल सोसायटी ऑफ नेफ्रोलॉजी के अध्यक्ष प्रोफेसर विवेकानंद झा ने यह बात कही है। उन्होंने कहा है कि कोविड-19 संक्रमण में किडनी का संबंध भी होता है और जब संक्रमण गंभीर होता है, तो यह मृत्यु दर का एक अलग कारक बन जाता है।
चीन और भारत समेत दुनिया के कई अन्य देशों के शोधकर्ताओं द्वारा संयुक्त रूप से किया गया यह अध्ययन शोध पत्रिका किडनी इंटरनेशनल में प्रकाशित किया गया है। शोधकर्ताओं का कहना है कि डायलिसिस के मरीजों के परिजनों को कोविड-19 का संक्रमण परिवार और दूसरे लोगों में फैलने से रोकने के लिए सावधानियों और रोकथाम के तरीकों का पालन सख्ती से करना चाहिए। इन सावधानियों में शरीर का तापमान मापना, बेहतर हाइजीन, हाथ धोना और बीमारी से ग्रस्त होने वाले लोगों की त्वरित रिपोर्टिंग मुख्य रूप से शामिल है।
कोविड-19 के प्रति संवेदनशील लग रहे डायलिसिस के मरीजों की देखरेख में उपयुक्त प्रोटोकॉल का पालन करने की जरूरत पर भी जोर दिया जा रहा है, ताकि संक्रमण दूसरे स्वास्थ्यकर्मियों और मरीजों में न फैले। ये सभी दिशा-निर्देश इंटरनेशनल सोसायटी ऑफ नेफ्रोलॉजी की वेबसाइट पर विस्तार से दिए गए हैं।पूर्व रिपोर्टों का हवाला देते हुए जॉर्ज हेल्थ इंस्टीट्यूट फॉर ग्लोबल हेल्थ द्वारा जारी विज्ञप्ति में बताया गया है कि सार्स और मर्स कोरोना वायरस से ग्रस्त 05-15 प्रतिशत मरीजों में गंभीर किडनी रोग विकसित होते देखे गए हैं। इन मरीजों में से 60-90 प्रतिशत मरीजों को अपनी जान गवाँनी पड़ी है।
कोविड-19 संक्रमण को लेकर कुछ शुरुआती रिपोर्टों में 03-09 प्रतिशत लोगों में गंभीर किडनी समस्याएँ उभरने की बात कही गई थी। हालाँकि, बाद में मिली रिपोर्टों में किडनी से जुड़ी समस्याओं की दर अधिक देखी गई है। अस्पताल में भर्ती कोविड-19 से ग्रस्त 59 लोगोंपर किए गए अध्ययन के दौरान करीब दो-तिहाई मरीजों के पेशाब में प्रोटीन का अत्यधिक रिसाव देखा गया है।
शोधकर्ताओं का कहना है कि कोविड-19 से गंभीर रूप से बीमार रोगियों की तरह इसके जोखिम से ग्रस्त व्यक्तियों को भीसमान देखरेख और सावधानियाँ बरतने की जरूरत है। ऐसे मरीजों को आराम के साथ-साथपोषण, उत्सर्जित द्रव का सही प्रबंधन, रक्तचाप का रखरखाव और ऑक्सीकरण, जटिलताओं का उपचार, हेमोडायनामिक स्थिरता बनाए रखना और द्वितीयक संक्रमण रोकने के लिए विशेष रूप से ध्यान देने की जरूरत है।
शिक्षा मंत्रालय
श्री धर्मेन्द्र प्रधान और श्री जी. किशन रेड्डी ने भारतीय उद्यमिता संस्थान, गुवाहाटी की आम सभा की बैठक की सह-अध्यक्षता की
पूर्वोत्तर क्षेत्र  असीमित अवसरों और रचनात्मकता की भूमि है : श्री धर्मेन्द्र प्रधान
केंद्रीय शिक्षा और कौशल विकास एवं उद्यमिता मंत्री श्री धर्मेन्द्र प्रधान ने आज केंद्रीय संस्कृति, पर्यटन और पूर्वोत्तर क्षेत्र विकास  मंत्री श्री जी. किशन रेड्डी के साथ भारतीय उद्यमिता संस्थान, गुवाहाटी की आम सभा की बैठक की अध्यक्षता की। नेमचा किपजेन, कैबिनेट मंत्री, मणिपुर सरकार और कौशल मंत्रालय तथा पूर्वोत्तर क्षेत्र विकास मंत्रालय के अधिकारियों ने इस बैठक में भाग लिया।
इस अवसर पर अपने संबोधन में श्री प्रधान ने कहा कि पूर्वोत्तर क्षेत्र  असीमित अवसरों और रचनात्मकता की भूमि है। मंत्री महोदय ने उभरते क्षेत्रों पर ध्यान केंद्रित करने के साथ अगले एक साल में इस क्षेत्र के 1 लाख से भी अधिक युवाओं को कुशल बनाने और उन्हें उद्यमी के रूप में तैयार करने के लिए एक विस्तृत रोडमैप तैयार करने का आह्वान किया है। उन्होंने यह भी कहा कि आईआईई पूर्वोत्तर क्षेत्र पर ध्यान केंद्रित करते हुए उद्यमिता विकास और क्षमता निर्माण की दिशा में काम कर रहा है।
श्री प्रधान ने यह भी कहा कि कौशल विकास को आकांक्षी और भविष्योन्मुख या आधुनिक बनाने और सामाजिक-आर्थिक बदलाव के एक वाहन या साधन के रूप में उद्यमिता का उपयोग करने से पूर्वोत्तर क्षेत्र में विकास के एक नए युग की शुरुआत हो सकती है।
रसायन एवं उर्वरक मंत्रालय
उर्वरक विभाग में स्वच्छता पखवाड़ा मनाया गया
भारत सरकार के रसायन और उर्वरक मंत्रालय के उर्वरक विभाग के साथ ही इसके प्रशासनिक नियंत्रण के तहत आने वाले 9 सार्वजनिक क्षेत्र के उपक्रमों और दो सहकारी समितियों  में 1 से 15 सितंबर 2018 के बीच स्वच्छता पखवाड़ा मनाया गया।
उर्वरक विभाग में स्वच्छता से जुड़े कई कार्यक्रम और गतिविधियों का आयोजिन किया गया, जिनका विस्तृत व्योरा नीचे दिया गया है:-
 केंद्रीय रसायन और उर्वरक मंत्री श्री अनंत कुमार का संदेश उर्वरक विभाग की वेबसाइट पर डालना।
 उर्वरक सचिव श्रीमति भारती शिवस्वामी सिहाग का उर्वरक विभाग के कर्मचारिए को स्वच्छता के लिए संकल्प दिलाना
 शास्त्री भवन परिसर में उर्वरक विभाग के वरिष्ठ अधिकारियों द्वारा पौधा रोपण।
 स्वच्छता से संबंधित मुद्दे पर निबंध प्रतियोगिता का आयोजन जिसमे उर्वरक विभाग के कर्मचारियों ने हिस्सा लिया। निबंध प्रतियोगिता के विजेताओं को चार नकद पुरस्कार  भी बांटे गए।
 बोट क्लब और इसके आसपास के जगहों पर उर्वक विभाग के कर्मचारियों द्वारा श्रमदान करना।
 28-09-2018 को उर्वरक सचिव के चेंबर में पुरस्कार वितरण समारोह का आयोजन किया गया। समारोह में कुल 5 स्वच्छता पुरस्कार  उर्वरक विभाग, 2 सार्वजनिक क्षेत्र के उपक्रम और दो सहकारी समितियों  के अधिकारियों को वितरित किए गए।
|
|
बेस्ट पीएसयू पुरस्कार
|
|
श्री मनोज मिश्रा, सीएमडी,
नेशनल फर्टिलाइजर्स लिमिटेड
|
|
पहला पुरस्कार
|
|
श्री एन एस राव, प्रबंध निदेशक, कृभको
|
|
दूसरा पुरस्कार
|
|
ब्रिगेडियर श्री सुरेंद्र कुमार, वरिष्ठ महाप्रबंधक, इफको
|
|
तीसरा पुरस्कार
|
|
श्री नीरज कुमार, सहायक वित्त प्रबंधक, बीवीएफसीएल
पुरस्कार वितरण समारोह के दौरान उर्वरक सचिव ने सार्वजनिक क्षेत्र के उपक्रमों और सहकारी समितियों से आग्रह किया कि पखवाड़ा कार्यों के अलावा निरंतर स्वच्छता के लिए प्रयासों को जारी रखें ताकी स्वच्छता के मामले में भारत वैश्विक स्तर पर उभरकर सामने आए. पुरस्कार वितरण समारोह के दौरान अतिरिक्त सचिव श्री धरमपाल, अतिरिक्त सचिव श्रीमति अलका तिवारी, एएस एंड एफए श्रीमति मीनाक्षी गुप्ता वित्तिय सलाहकार श्री लाल संगरुर, संयुक्त सचिव श्री पार्थसारथी सेन शर्मा और दूसरे वरिष्ठ अधिकारी भी उपस्थित रहे।
आर.के.मीणा/एएम/पीटी -10848
(Visitor Counter : 29
प्रधानमंत्री कार्यालय
प्रधानमंत्री ने एम्स जाकर पूर्व प्रधानमंत्री श्री अटल बिहारी वाजपेयी का हालचाल लिया
(प्रधानमंत्री श्री नरेन्द्र मोदी ने आज एम्स जाकर पूर्व प्रधानमंत्री श्री अटल बिहारी वाजपेयी का हालचाल लिया।
श्री मोदी ने श्री वाजपेयी के परिवार के सदस्यों के साथ बातचीत की। उन्होंने डॉक्टरों से श्री वाजपेयी के स्वास्थ्य के बारे में जानकारी ली।
प्रधानमंत्री श्री नरेन्द्र मोदी एम्स में लगभग 50 मिनट तक रूके।
पर्यावरण, वन एवं जलवायु परिवर्तन मंत्रालय
भारत ने रामसर स्थल के रूप में 10 अन्य आर्द्र-क्षेत्रों को नामित किया, ऐसे स्थलों की कुल संख्या बढ़कर 64 हुई
भारत ने रामसर स्थल के रूप में 10 अन्य आर्द्र-क्षेत्रों को नामित किया है। इस प्रकार देश में ऐसे स्थलों की कुल संख्या बढ़कर 64 हो गई है जो 12,50,361 हेक्टेयर क्षेत्र को कवर करते हैं। नामित किए गए 10 नए स्थलों में से छह  स्थल तमिल नाडु में स्थित हैं जबकि गोवा, कर्नाटक, मध्य प्रदेश और ओडिशा में से प्रत्येक में एक  स्थल है। इन स्थलों को नामित किए जाने से आर्द्र-क्षेत्रों के संरक्षण एवं प्रबंधन के अलावा उनके संसाधनों का कहीं अधिक बुद्धिमानीपूर्वक उपयोग करने में मदद मिलेगी।
भारत 1971 में ईरान के रामसर में हस्ताक्षरित रामसर कन्वेंशन के तहत करार करने वाले पक्षों में शामिल रहा है। भारत ने 1 फरवरी 1982 को इस पर हस्ताक्षर किए थे। भारत में अब तक 12,50,361 हेक्टेयर क्षेत्र को कवर करने वाले 64 आर्द्र-क्षेत्रों को अंतर्राष्ट्रीय महत्व के रामसर स्थलों के रूप में नामित किया गया है।
रामसर स्थल के रूप में नामित 10 आर्द्र-क्षेत्र
|
|
क्रम संख्या
|
|
आर्द्र-क्षेत्र का नाम
|
|
हेक्टेयर क्षेत्र
|
|
राज्य
|
|
नामित होने की तिथि
|
|
पृष्ठ संख्या
|
|
-
|
|
कूनथनकुलम पक्षी अभ्यारण्य
|
|
72.04
|
|
तमिल नाडु
|
|
08-11-2021
|
|
2-3
|
|
-
|
|
सतकोसिया गॉर्ज
|
|
98196.72
|
|
ओडिशा
|
|
12-10-2021
|
|
4-5
|
|
-
|
|
नंदा झील
|
|
42.01
|
|
गोवा
|
|
08-06-2022
|
|
6-7
|
|
-
|
|
मन्नार की खाड़ी समुद्री बायोस्फीयर रिजर्व
|
|
52671.88
|
|
तमिल नाडु
|
|
08-04-2022
|
|
8-9
|
|
-
|
|
रंगनाथितु बी एस
|
|
517.70
|
|
कर्नाटक
|
|
15-02-2022
|
|
10-11
|
|
-
|
|
वेम्बन्नूर वेटलैंड कॉम्प्लेक्स
|
|
19.75
|
|
तमिल नाडु
|
|
08-04-2022
|
|
12-13
|
|
-
|
|
वेलोड पक्षी अभ्यारण्य
|
|
77.19
|
|
तमिलनाडु
|
|
08-04-2022
|
|
14-15
|
|
-
|
|
सिरपुर वेटलैंड
|
|
161
|
|
मध्य प्रदेश
|
|
07-01-2022
|
|
16-17
|
|
-
|
|
वेदान्थंगल पक्षी अभ्यारण्य
|
|
40.35
|
|
तमिल नाडु
|
|
08-04-2022
|
|
18-19
|
|
-
|
|
उदयमार्थंदपुरम पक्षी अभयारण्य
|
|
43.77
|
|
तमिल नाडु
|
|
08-04-2022
|
|
20-21
|
|
|
|
10 आर्द्र-क्षेत्रों का कुल क्षेत्र
|
|
1,51,842.41
|
|
|
|
|
|
|
|
|
|
भारत में मौजूद 64 रामसर स्थलों का कुल क्षेत्र 
|
|
12,50,361
|
|
|
|
|
|
तस्वीरों के साथ प्रत्येक स्थल का संक्षिप्त विवरण देखने के लिए यहां क्लिक करें।
युवा कार्यक्रम एवं खेल मंत्रालय
‘चैंपियन से मुलाकात’ कार्यक्रम, आहार और आरोग्यता के महत्व के बारे में न केवल इस पीढ़ी के लिए, बल्कि आने वाली पीढ़ियों के लिए भी जागरूकता पैदा करने का एक शानदार तरीका है: भवानी देवी
वह आई, उसने देखा, उसने मंत्रमुग्ध कर दिया। भवानी देवी ने शुक्रवार को पूरे चेन्नई के 750 छात्रों को अपने सरल तरीके से प्रेरित किया। यह ‘चैंपियन से मुलाकात’' कार्यक्रम की अगली कड़ी थी, जिसकी परिकल्पना प्रधानमंत्री श्री नरेन्द्र मोदी द्वारा की गयी है और जिसे युवा कार्यक्रम और खेल मंत्रालय और शिक्षा मंत्रालय द्वारा संयुक्त रूप से आयोजित किया जाता है।
ओलंपिक में भारत का प्रतिनिधित्व करने वाली पहली फेंसर भवानी ने ‘संतुलित आहार, खेल और आरोग्यता’ विषय पर बात की। उन्होंने अपनी विनम्र शुरुआत और जीवन के इस मुकाम तक पहुंचने के दौरान किये गए कार्यों से जुड़े किस्से साझा किये। टोक्यो 2020 की ओलंपिक खिलाड़ी, इस महीने की शुरुआत में इस्तांबुल में 23वें स्थान पर रही और इस प्रकार फेंसिंग विश्व कप में अपना सर्वश्रेष्ठ प्रदर्शन दर्ज किया।
एक इतिहास-निर्माता से मिलने पर खुशी के आंसू थे, उसके साथ एक सेल्फी क्लिक न कर पाने का गुस्सा था और ऐसी कई अन्य भावनाएं थीं। इन भावनाओं को खुद भवानी से बेहतर कौन व्यक्त कर सकता था कि चेन्नई में एमसीसी हायर सेकेंडरी स्कूल में मौजूद छात्र/छात्राएं कितनी ऊर्जावान थी। भवानी ने कहा, "छात्रों की ऊर्जा अद्भुत थी। वे सभी सुनने के लिए तैयार थे, इससे मुझे बोलने का मौका मिला और बातचीत इतनी अच्छी तरह से पूरी हुई। न केवल छात्र बल्कि शिक्षक भी। मैं उनकी आँखों में सकारात्मक अनुभूति देख सकती थी!”
भवानी ने इस पहल के बारे में कहा, "चैंपियन से मुलाकात” एक शानदार विचार है। खेल और पोषण बहुत महत्वपूर्ण हैं और इसी तरह हम जागरूकता फैला सकते हैं, खासकर छात्रों में क्योंकि वे ही अगली पीढ़ी हैं। वे इस जानकारी को अन्य पीढ़ियों तक पहुंचाएंगे। निश्चित रूप से, यह अधिक उत्साही युवाओं को सामने लाएगा और उन्हें दैनिक जीवन में खेल, आरोग्यता और पोषण के महत्व को समझने में मदद करेगा।"
कुछ दिनों के बाद प्रशिक्षण के लिए फ्रांस जाने के लिए तैयार भवानी ने न केवल संतुलित पोषण और आरोग्यता पर बात की, बल्कि अपने जीवन के किस्सों को भी बताया कि उन्होंने कैसे खेलना शुरू किया, कैसे उन्होंने टोक्यो में प्रतिस्पर्धा का अनुभव किया, जीवन में आयी बाधाओं का कैसे सामना किया, आदि। बातचीत के बाद उन्होंने स्कूली छात्रों के साथ बैडमिंटन भी खेला। 12वीं कक्षा की छात्रा और स्कूल की होनहार बैडमिंटन खिलाड़ी प्रतीक्षा ने कहा, "यह बहुत अच्छा अनुभव था और उसके साथ खेलना खुशी की बात है।"
12वीं कक्षा की विज्ञान की छात्रा शिवानी ने पूरे अनुभव को शानदार ढंग से प्रस्तुत किया। "वे वास्तव में जमीन से जुड़ी महिला हैं और जानकारी की भण्डार भी हैं। वे हम सभी लड़कियों के लिए एक अद्भुत महिला हैं और उन्होंने न केवल मुझे बल्कि आज मौजूद लगभग 1000 छात्रों और शिक्षकों को प्रेरित किया है।"
“मैं उनका सबसे बड़ा सबक जो आगे ले जाना चाहती हूं, वह है खेल की भावना। भले ही वे टोक्यो ओलंपिक में दूसरे दौर से आगे नहीं बढ़ पाई, लेकिन मुझे यह बात पसंद आई कि वह शालीनता से आगे बढ़ी और अभी भी कड़ी मेहनत कर रही हैं। वे अब भी कहती है कि वे और अधिक मेहनत करना चाहती है। मैं उसके जैसा बनना चाहती हूँ!"
स्वास्थ्य एवं परिवार कल्याण मंत्रालय
कोविड राहत सहायता से जुड़ी नवीनतम जानकारी
राज्यों/केंद्र शासित प्रदेशों को अब तक 18,016 ऑक्सीजन कंसन्ट्रेटर, 19,085 ऑक्सीजन सिलेंडर, 19 ऑक्सीजन उत्पादन संयंत्र, 15,206 वेंटिलेटर/बाई पीएपी और रेमडेसिविर की 7.7 लाख शीशियां, 12 लाख फैविपिराविर टैबलेट पहुंचा दी गयी हैं या रवाना कर दी गयी हैं
भारत सरकार को 27 अप्रैल, 2021 से अलग-अलग देशों/संगठनों से कोविड-19 राहत चिकित्सा आपूर्तियां और उपकरण संबंधी अंतर्राष्ट्रीय सहायता मिल रही है। इन्हें तेजी से राज्यों और केंद्र शासित प्रदेशों तक पहुंचाया जा रहा है/उनके लिए रवाना किया जा रहा है।
राज्यों/केंद्रशासित प्रदेशों को 27 अप्रैल 2021 से 26 मई 2021 के बीच 18,016 ऑक्सीजन कंसन्ट्रेटर, 19,085 ऑक्सीजन सिलेंडर, 19 ऑक्सीजन उत्पादन संयंत्र, 15,206 वेंटिलेटर/बाई पीएपी और रेमडेसिविर की 7.7 लाख शीशियां, 12 लाख फैविपिराविर टैबलेट सड़क और वायु मार्ग से पहुंचा दी गयी हैं या रवाना कर दी गयी हैं।
कनाडा, जर्मनी, बहरीन , रॉबर्ट बॉश  से 26/27 मई को मिली प्रमुख खेप
|
|
खेप
|
|
संख्या
|
|
ऑक्सीजन कंसन्ट्रेटर
|
|
10
|
|
वेंटिलेटर/बाई-पीएपी/सीपीएपी
|
|
692
प्राप्तकर्ता राज्यों/केंद्र शासित प्रदेशों और संस्थानों के लिए लगातार प्रभावी तत्काल आवंटन, और सुव्यवस्थित वितरण किया जा रहा है।
केंद्रीय स्वास्थ्य मंत्रालय नियमित आधार पर इसकी व्यापक निगरानी कर रहा है। अनुदान, सहायता और दान के तौर पर अंतर्राष्ट्रीय सहयोग के रूप में विदेशी कोविड राहत सामग्री की प्राप्ति और आवंटन के समन्वय के लिए केंद्रीय स्वास्थ्य मंत्रालय में एक समर्पित समन्वय प्रकोष्ठ बनाया गया है। इस प्रकोष्ठ ने 26 अप्रैल 2021 से काम करना शुरू कर दिया था। स्वास्थ्य मंत्रालय द्वारा दो मई, 2021 से एक मानक संचालन प्रक्रिया तैयार और लागू की गयी है।
एमजी/एएम/पीके/डीसी
(Visitor Counter : 256
श्रम और रोजगार मंत्रालय
केंद्र सरकार 'ई-श्रम पोर्टल- असंगठित श्रमिकों पर राष्ट्रीय डेटाबेस' की 26 अगस्त को शुरू करेगी
ई-श्रम पोर्टल के प्रतीक चिन्ह का अनावरण हुआ
ई-श्रम पोर्टल की मदद से असंगठित श्रमिकों जो हमारे राष्ट्र निर्माता हैं, उनकी बेहद जरूरी पहचान होगी, यह हमारे 'श्रम योगी' हैं: श्री भूपेंद्र यादव
सभी केंद्रीय ट्रेड यूनियन नेताओं ने ई-श्रम पोर्टल का स्वागत किया और इसके सफल लॉन्च और कार्यान्वयन के लिए अपना पूर्ण समर्थन दिया
श्रम एवं रोजगार मंत्री श्री भूपेंद्र यादव ने ई-श्रम पोर्टल के लोगो का अनावरण करते हुए आज कहा कि असंगठित श्रमिकों की लक्षित पहचान एक बहुत ही आवश्यक कदम है और पोर्टल जो हमारे राष्ट्र निर्माताओं का राष्ट्रीय डेटाबेस होगा। हमारे 'श्रम योगियों' के द्वार तक सभी कल्याणकारी योजनाओं को पहुंचाना इस पोर्टल का लक्ष्य होगा।
नई दिल्ली में एक कार्यक्रम में बोलते हुए जिसमें सभी प्रमुख केंद्रीय ट्रेड यूनियन नेताओं ने भाग लिया। इस दौरान मंत्री ने सभा को सूचित किया कि पोर्टल गुरुवार यानी 26 अगस्त को लॉन्च किया जाएगा। "लक्षित डिलिवरी और घर तक डिलिवरी' प्रधान मंत्री श्री नरेंद्र मोदी के नेतृत्व में भारत सरकार की योजनाओं का एक प्रमुख फोकस रहा है। असंगठित श्रमिकों का राष्ट्रीय डेटाबेस  उस दिशा में एक और महत्वपूर्ण कदम है। श्रम मंत्री ने कहा कि यह लाखों असंगठित कामगारों की सामाजिक सुरक्षा के लिए यह बड़े बदलाव का वाहक साबित होगा।
बैठक में असम के डिब्रूगढ़ से श्रम और रोजगार राज्य मंत्री श्री रामेश्वर तेली भी वीडियो कॉन्फ्रेंसिंग के माध्यम से शामिल हुए, जिन्होंने कहा कि पोर्टल का शुभारंभ असंगठित श्रमिकों, घरेलू श्रमिकों, निर्माण श्रमिकों के लिए एक बड़ा मील का पत्थर होगा। प्रवासी श्रमिक, गिग और प्लेटफॉर्म वर्कर्स आदि और यह सुनिश्चित करेंगे कि कल्याणकारी योजनाएं देश भर में सही समय पर सही लाभार्थी तक पहुंचें।
बैठक में बीएमएस, आईएलटीयूसी, एआईटीयूसी, एचएमएस, सीआईटीयू, एआईयूटीयूसी, टीयूसीसी, एसईडब्ल्यूए, एआईसीसीटीयू और एलएफआईटीयू-डीएचएन के केंद्रीय ट्रेड यूनियन नेताओं के साथ एक मैराथन और व्यापक चर्चा हुई।
सभी ट्रेड यूनियन नेताओं ने ई-श्रम पोर्टल के सफल लॉन्च और कार्यान्वयन के लिए अपना पूर्ण समर्थन दिया और केंद्रीय मंत्री ने यूनियन नेताओं को उनके मूल्यवान और रचनात्मक सुझावों के लिए धन्यवाद दिया और जोर दिया कि तेजी से पंजीकरण, फील्ड स्तर पर कार्यान्वयन की दिशा में और पोर्टल को असंगठित कामगारों तक ले जाने में उनकी महत्वपूर्ण भूमिका है।
मंत्री ने उन्हें श्रम मंत्रालय की उस झांकी का एक चित्र भी भेंट किया, जिसे भारत के 72वें गणतंत्र दिवस पर राजपथ पर परेड के दौरान देखा गया था। यह कला जो श्रमिकों के सर्वांगीण कल्याण और सुरक्षा का उत्सव है, हाल ही में श्रम संहिताओं के लागू होने के बाद संगठित और असंगठित श्रमिकों के जीवन में आने वाले परिवर्तन को दर्शाती है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 207.71 करोड़ टीके लगाए जा चुके हैं
बीते चौबीस घंटों में 24,43,064 टीके लगाए गए
भारत में सक्रिय मरीजों की संख्या 1,19,264 है
सक्रिय मामलों की दर 0.27 प्रतिशत है
स्वस्थ होने की वर्तमान दर 98.54 प्रतिशत है
बीते चौबीस घंटों में 20,018 लोग स्वस्थ हुए,अब तक स्वस्थ हुए कुल लोगों की संख्या 4,35,93,112 है
पिछले 24 घंटों में 15,815 नए मामले सामने आए
दैनिक सक्रिय मामलों की दर 4.36 प्रतिशत है
साप्ताहिक सक्रिय मामलों की दर 4.79 प्रतिशत है
अब तक 87.99 करोड़ जांच की जा चुकी हैं,बीते चौबीस घंटों में 3,62,802 जांच की गई
रेल मंत्रालय
रेल मंत्रालय ने ट्रेन संख्या 12311/12312 हावड़ा-कालका मेल का नाम बदलकर "नेताजी एक्सप्रेस" करने की मंजूरी दी
यह ट्रेन बहुत लोकप्रिय और भारतीय रेलवे की सबसे पुरानी ट्रेनों में से एक है
(रेल मंत्रालय ने ट्रेन संख्या 12311/12312 हावड़ा-कालका मेल का नाम बदलकर "नेताजी एक्सप्रेस" कर दिया है।
यह उल्लेखनीय है कि हावड़ा-कालका मेल बहुत लोकप्रिय और भारतीय रेलवे की सबसे पुरानी ट्रेनों में से एक है। हावड़ा-कालका मेल दिल्ली होते हुए हावड़ा  और कालका  के बीच चलती है।
वित्त मंत्रालय
सरकार ने इस्पात पर निर्यात शुल्क वापस लिया
केंद्र सरकार ने 22 मई, 2022 से पहले की यथास्थिति को बहाल कर दिया है और 58 प्रतिशत लौह मात्रा से कम वाले लौह अयस्क लंप्स और फाइन्स, लौह अयस्क पेलेट्स और पिग आयरन समेत निर्दिष्ट इस्पात उत्पादों पर लगने वाला निर्यात शुल्क वापस ले लिया है। एन्थ्रेसाइट/पीसीआई कोयला, कोकिंग कोल, कोक व सेमी कोक और फेरोनिकेल पर आयात शुल्क रियायतें भी वापस ले ली गई हैं।
इस प्रकार 19 नवंबर, 2022 से निम्न नियम प्रभावी होंगे -
- लौह अयस्क लम्प्स और फाइन्स <58 प्रतिशत लौह मात्रा के निर्यात पर शून्य निर्यात शुल्क शून्य होगा।
- लौह अयस्क लम्प्स और फाइन्स >58 प्रतिशत लौह मात्रा के निर्यात पर 30 प्रतिशत का कम निर्यात शुल्क लगेगा।
- लौह अयस्क पेलेट्स के निर्यात पर शून्य निर्यात शुल्क शून्य होगा।
- एचएस 7201, 7208, 7209, 7210, 7213, 7214, 7219, 7222 और 7227 के तहत वर्गीकृत पिग आयरन और स्टील उत्पादों के निर्यात पर शून्य निर्यात शुल्क शून्य होगा।
- एन्थ्रेसाइट/पीसीआई और कोकिंग कोल तथा फेरोनिकेल पर 2.5 प्रतिशत का आयात शुल्क लगेगा।
- कोक और सेमी कोक पर 5 प्रतिशत आयात शुल्क लगेगा।
मई, 2022 में, इस्पात की कीमतों में तेज और लगातार वृद्धि को देखते हुए तथा तैयार इस्पात के साथ-साथ इस्पात निर्माण के लिए आवश्यक कच्चे माल या मध्यवर्ती सामग्री की उपलब्धता बढ़ाने के लिए, सरकार ने इस साल की शुरुआत में कई टैरिफ संबंधी उपाय किए थे। 22 मई, 2022 से 58 प्रतिशत से अधिक लौह मात्रा वाले लौह अयस्क लम्प्स पर निर्यात शुल्क मूल्य के अनुसार 30 प्रतिशत से बढ़ाकर 50 प्रतिशत कर दिया गया; 58 प्रतिशत से कम लौह मात्रा वाले लौह अयस्क पर 50 प्रतिशत का निर्यात शुल्क लगाया गया; लौह अयस्क पेलेट्स पर 45 प्रतिशत का निर्यात शुल्क लगाया गया; पिग आयरन  सहित मिश्र धातु और गैर-मिश्र धातु इस्पात के विभिन्न रूपों पर मूल्य के अनुसार 15 प्रतिशत का निर्यात शुल्क लगाया गया एवं एन्थ्रेसाइट/पीसीआई कोयला, कोकिंग कोल, कोक व सेमी कोक और फेरोनिकेल पर आयात शुल्क में छूट दी गई थी।
मौजूदा उपायों से घरेलू इस्पात उद्योग और निर्यात को बढ़ावा मिलेगा।
प्रधानमंत्री कार्यालय
प्रधानमंत्री ने सभी से सर्वश्रेष्ठ पर्यटन ग्राम प्रतियोगिता में भाग लेने का आग्रह किया
प्रधानमंत्री श्री नरेन्द्र मोदी ने सभी से, विशेषकर युवाओं से सर्वश्रेष्ठ पर्यटन ग्राम प्रतियोगिता में भाग लेने का आग्रह किया है। पर्यटन मंत्रालय सर्वश्रेष्ठ पर्यटन ग्राम प्रतियोगिता शुरू कर रहा है।
इस प्रतियोगिता का मूल उद्देश्य स्थानीय कला, संस्कृति और जीवन शैली को संरक्षित करने एवं उन्हें बढ़ावा देने वाले गांवों का सम्मान करना है।
पर्यटन मंत्रालय के एक ट्वीट थ्रेड का जवाब देते हुए, प्रधानमंत्री ने ट्वीट किया;
“मैं आप सभी से, विशेष रूप से युवाओं से भारत की महान पर्यटन क्षमता को प्रदर्शित करने के इस अनूठे प्रयास में भाग लेने का आग्रह करता हूं।
https://www.rural.tourism.gov.in/best-rural-village-competition.html”